Diari Oficial de la Generalitat Valenciana


Sumari del DOGV 3763, del 02-06-2000 (2000/3951)

ORDRE de 12 d'abril de 2000, de la Conselleria de Cultura, Educació i Ciència, per la qual es canvia la denominació específica de Carrasquer del Centre d'EPA de Sueca per la de Miquel Rosanes.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3763

Data del DOGV
:   02-06-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/3951


Data del document
:   12-04-2000

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Sueca

ORDRE de 12 d'abril de 2000, de la Conselleria de Cultura, Educació i Ciència, per la qual es canvia la denominació específica de Carrasquer del Centre d'EPA de Sueca per la de Miquel Rosanes. [2000/X3951]
  
El Consell Escolar del Centre d'EPA Carrasquer de Sueca va aprovar per unanimitat, el dia 29 de juny de 1999, el canvi de nom del citat centre, i sol·licita que la nova denominació específica del centre siga Miquel Rosanes, mestre que va exercir la docència el segle passat a Sueca i que va impulsar l'ensenyament de les persones adultes.
  
Esta proposta va ser aprovada pel Consell Escolar Municipal i pel ple de la Corporació, a més a més de comptar amb l'informe favorable de la Inspecció Educativa de la Direcció Territorial de Cultura i Educació de València.
  
El Decret 39/1990, de 26 de febrer (DOGV núm. 1.260, de 8.03.1990), va crear el Centre Públic d'EPA Carrasquer de Sueca el titular del qual és la Generalitat Valenciana.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica. Supletòriament hi és aplicable l'article 4.2 del Decret 233/1997, de 2 de setembre, del Govern Valencià, pel qual s'aprova el Reglament Orgànic i Funcional de les Escoles d'Educació Infantil i dels Col·legis d'Educació Primària Públics (DOGV de 08.09.1997), pel qual s'establix que el consell escolar del centre podrà proposar a la Conselleria de Cultura, Educació i Ciència la denominació específica del centre, després de l'informe previ favorable del consell escolar municipal o, si no, del ple de l'ajuntament a què pertanguen.
  
En virtut d'això, i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir el canvi de la denominació específica del Centre d'EPA Carrasquer de Sueca, codi 19120082, per la nova denominació Centre d'EPA Miquel Rosanes.
  
DISPOSICIÓ ADDICIONAL
  
Esta disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Esta ordre entrarà en vigor el mateix dia de la seua publicació en el Diari Oficial de la Generalitat Valenciana.
  
Segona
  
Conformement amb allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present ordre, que posa fi a la via administrativa, podrà presentar-se potestativament un recurs de reposició, o bé plantejar directament un recurs contenciós administratiu, en els terminis i davant els òrgans que s'indiquen tot seguit:
  
a) El recurs de reposició s'haurà d'interposar davant el conseller de Cultura, Educació i Ciència, en el termini d'un mes comptador a partir de l'endemà de la seua publicació.
  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana, en el termini de dos mesos comptador a partir de l'endemà de la seua publicació.
  
València, 12 d'abril de 2000
  
El conseller de Cultura, Educació i Ciència,
  
MANUEL TARANCÓN FANDOS